# Luffa

Luffa és un gènere de plantes angiospermes de la família de les cucurbitàcies (Cucurbitaceae). Són plantes natives de Mèxic, Amèrica Central i l'Amèrica del Sud tropical, el subcontinent indi i Austràlia.
Són plantes enfiladisses que donen una mena de carbasses allargades. Les flors són generalment grogues. Es cultiven sovint com a hortalissa a les zones tropicals d'Àsia i Àfrica.
Les fulles de les plantes del gènere Luffa són l'aliment favorit de les erugues d'alguns lepidòpters, com Hypercompe Hypercompe albicornis.

## Taxonomia

Aquest gènere va ser publicat per primer cop l'any 1754 al segon volum de la quarta edició de l'obra The Gardeners Dictionary del botànic escocès Philip Miller (1691-1771).

### Espècies

Dins del gènere Luffa es reconeixen les nou espècies següents:
* Luffa acutangula (L.) Roxb.
* Luffa aegyptiaca Mill.
* Luffa astorii Svenson
* Luffa echinata Roxb.
* Luffa graveolens Roxb.
* Luffa operculata (L.) Cogn.
* Luffa quinquefida (Hook. & Arn.) Seem.
* Luffa saccata F.Muell. ex I.Telford
* Luffa sepium (G.Mey.) C.Jeffrey

### Sinònims

Els següents noms científics són sinònims heterotípics de Luffa:
* Sinònims
* Poppya Neck.
* Trevouxia Scop.
* Turia Forssk. ex J.F.Gmel.

## Usos

Quan el fruit és tendre es pot menjar com a hortalissa. Té un gust i textura semblants al carbassó, tot i que la pell exterior és més aspra. El suc dels fruits verds s'utilitza a la medicina tradicional com a remei contra la icterícia. Si el fruit es deixa madurar les fibres de l'interior del fruit es tornen dures. En aquesta forma el fruit assecat pot ser utilitzat com a esponja de bany vegetal. Sovint les esponges vegetals es comercialitzen blanquejades amb lleixiu i, ja empacades, es troben a les farmàcies. Fregar la pell amb aquestes esponges afavoreix la circulació sanguínia.
Quan el fruit està totalment madur, és molt fibrós. La fruita completament desenvolupada és la font de l'esponja de fregues de lufa.

## Galeria

* Carabassera d'esponja (Luffa aegyptiaca) creixent a la mata
* Esponges vegetals assecades a una granja orgànica.
* Luffa acutangula; llavors
* Esponja vegetal neta i blanquejada
* Esponja vegetal neta i blanquejada
* Secció d'esponja vegetal augmentada 100 vegades
* Luffa aegyptiaca
* Luffa operculata

## Referències

* 1 2 3 «Luffa Mill.» (en anglès). Plants of the World Online. Royal Botanic Gardens. Kew. [Consulta: 24 agost 2024].
* ↑ «Luffa Mill.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 24 agost 2024].
* ↑ Miller, 1754, LUFFA.

## Bibliografia

* Miller, Philip. The Gardeners Dictionary: containing the methods of cultivating and improving all sorts of trees, plants, and flowers, for the kitchen, fruit, and pleasure gardens, as also those which are used in medicine : with directions for the culture of vineyards, and making of wine in England : in which likewise are included the practical parts of husbandry (en anglès). quarta ed., 1754.
* David Bates, Richard Robinson, Charles Jeffrey, editors. Biology and Utilization of the Cucurbitaceae. Cornell UP, 1990. ISBN 0-8014-1670-1.

## Enllaços externs

* Luffa aegyptiaca at Floridata

## Vegeu també

* Fregall